Ja čekam
<poem>
Ja čekam vilu ljubavi i moći,
Što živi negdje u dalekom kraju,
U njenoj kosi plamna sunca sjaju,
A u očima pramaljetne noći.

Oh, ja ju čekam u neznanom gaju,
Smaragdno gorje gdje 'no ambru toči;
Cvjetnom će stazom tuda ona proći,
U vladarskom raskošu i sjaju.

Pod ml'ječnim grudma mi ljubav će don'jeti,
Na usnam' pjesmu, kakve niko ne ču,
Njen će mi cjelov dušu da posveti.

I ja ću tada bez grijeha i boli,
- K'o asket, koji tek ljubi i moli -
Snivati Eden i beskrajnu sreću...</poem>

Musa Ćazim Ćatić